
28 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1066 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση αρμοδιότητας ανάθεσης και εκτέ¬ 
λεσης ενεργειών Τεχνικής Βοήθειας του Επιχει¬ 
ρησιακού Προγράμματος ΑΝΤΑΓΩΝΙΣΤΙΚΟΤΗΤΑ, 
ΕΠΙΧΕΙΡΗΜΑΤΙΚΟΤΗΤΑ και ΚΑΙΝΟΤΟΜΙΑ, χρηματο¬ 
δοτούμενων από αμιγώς εθνικούς πόρους του Π.Δ.Ε. 

2 Ετήσιος προγραμματισμός των δράσεων και κα¬ 
τανομή πόρων του Ελληνικού Ιδρύματος Έρευνας 
και Καινοτομίας (ΕΛΙΔΕΚ), για το έτος 2017. 


ΑΠΟΦΑΣΕΙΣ 

Αριθ. 1475/322 Γ/Φ52 (1) 

Μεταβίβαση αρμοδιότητας ανάθεσης και εκτέ¬ 
λεσης ενεργειών Τεχνικής Βοήθειας του Επιχει¬ 
ρησιακού Προγράμματος ΑΝΤΑΓΩΝΙΣΤΙΚΟΤΗΤΑ, 
ΕΠΙΧΕΙΡΗΜΑΤΙΚΟΤΗΤΑ και ΚΑΙΝΟΤΟΜΙΑ, χρηματο¬ 
δοτούμενων από αμιγώς εθνικούς πόρουςτουΠΑΕ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις 

α. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α98) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

β. Τα άρθρα 5, 8, 9, 16,17,18, 48, 53 παρ 1 και 6 του 
ν. 4314/2014 (Α 265) «Α) Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014 - 2020,... και άλλες διατά¬ 
ξεις», όπως ισχύει. 

γ.Την 23451 /ΕΥΣΣΑ493/24-02-2017 (ΦΕΚ 677/Β/2017) 
υπουργική απόφαση «Διαδικασίες κατάρτισης, έγκρισης 
και υλοποίησης προγραμμάτων τεχνικής βοήθειας, δια¬ 
δικασίες δημιουργίας και διατήρησης καταλόγων προ¬ 
μηθευτών για την ανάθεση και υλοποίηση ενεργειών 
Τεχνικής Βοήθειας» και ιδίως τα άρθρα 3,5, 7, 8 αυτής. 


2. Το π.δ. 123/04-11 -2016 (ΦΕΚ 208/Α/04-11 -2016) περί 
«Ανασύσταση και μετονομασία... Ανάπτυξης και Τουρι¬ 
σμού και Υποδομών, Μεταφορών και Δικτύων». 

3. Την με αριθ. (1(2014) 10162 ίίηθΙ/18.12.2014 εκτε¬ 
λεστική απόφαση της Ευρωπαϊκής Επιτροπής για την 
έγκριση ορισμένων στοιχείων του επιχειρησιακού προ¬ 
γράμματος «Ανταγωνιστικότητα, Επιχειρηματικότητα 
και Καινοτομία» για στήριξη από το Ευρωπαϊκό Ταμείο 
Περιφερειακής Ανάπτυξης και το Ευρωπαϊκό Κοινωνι¬ 
κό Ταμείο στο πλαίσιο του στόχου «Επενδύσεις στην 
ανάπτυξη και την απασχόληση» στην Ελλάδα, ((!□ 
20140Κ16Μ20Ρ001). 

4. Την με αριθ. 67743/ΕΥΘΥ 615/22.6.2015 (Β' 1248) 
απόφαση του Υπουργού Οικονομίας, Υποδομών, Ναυ¬ 
τιλίας και Τουρισμού «Αναδιάρθρωση της Ειδικής Υπη¬ 
ρεσίας Διαχείρισης του Επιχειρησιακού Προγράμματος 
ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΙ¬ 
ΝΟΤΟΜΙΑ» του άρθρου 5 παρ 1 του ν.4314/2014 και 
κατάργηση της με αριθμ 1121 /408Δ/Φ03/2012 (Β 655) 
κοινής υπουργικής απόφασης. 

5. Τη με αριθ. Υ197/16-11-2016 (ΦΕΚ Β 3722/2016) 
απόφαση του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομίας και Ανάπτυξης, 
Αλέξανδρο Χαρίτση». 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Μεταβιβάζουμε, σύμφωνα με τα οριζόμενα στο άρ¬ 
θρο 5 της υπουργικής απόφασης 23451/ΕΥΣΣΑ493/ 
24-02-2017 (ΦΕΚ 677/Β/2017) «Διαδικασίες κατάρτισης, 
έγκρισης και υλοποίησης προγραμμάτων τεχνικής βο¬ 
ήθειας, διαδικασίες δημιουργίας και διατήρησης κατα¬ 
λόγων προμηθευτών για την ανάθεση και υλοποίηση 
ενεργειών Τεχνικής Βοήθειας» την αρμοδιότητα ανά¬ 
θεσης και εκτέλεσης ενεργειών Τεχνικής Βοήθειας του 
Επιχειρησιακού Προγράμματος ΑΝΤΑΓΩΝΙΣΤΙΚΟΤΗΤΑ, 
ΕΠΙΧΕΙΡΗΜΑΤΙΚΟΤΗΤΑ και ΚΑΙΝΟΤΟΜΙΑ, χρηματοδοτού¬ 
μενων από αμιγώς εθνικούς πόρους του Π ρογράμματος 
Δημοσίων Επενδύσεων καθώς και της διαχείρισης των 
αντίστοιχων πόρων στις παρακάτω υπηρεσίες: 

1. Γενική Γραμματεία Βιομηχανίας, του Υπουργείου 
Οικονομίας και Ανάπτυξης. 

2. Γενική Γραμματεία Έρευνας και Τεχνολογίας του 
Υπουργείου Παιδείας, Έρευνας και Θρησκευμάτων. 

3. Επιτελική Δομή ΕΣΠΑ, Τομέα Τεχνολογιών Πληρο¬ 
φορικής και Επικοινωνιών, του Υπουργείου Οικονομίας 
και Ανάπτυξης, του άρθρου 53 ν. 4314/2014. 

4. Επιτελική Δομή ΕΣΠΑ Υπουργείου Οικονομίας και 
Ανάπτυξης, του άρθρου 18παρ 1 του ν. 4314/2014. 

5. Επιτελική Δομή ΕΣΠΑ Υπουργείου Τουρισμού, του 
άρθρου 18 παρ 2 του ν. 4314/2014. 

6. Ειδική Υπηρεσία Διαχείρισης και Εφαρμογής των 
δράσεων του Υπουργείου Παιδείας, Έρευνας και Θρη¬ 
σκευμάτων στους τομείς της Έρευνας, της Τεχνολογι¬ 
κής Ανάπτυξης και της Καινοτομίας (ΕΥΔΕ ΕΤΑΚ) (κοινή 
υπουργική απόφαση 15137/30.7.2008 (Β1540) και άρθρο 
18 παρ 9 του ν. 4314/2014 όπως τροποποιήθηκε με το 
άρθρο 6 παρ 4 του ν. 4354/2015 (Α176) και ισχύει. 

7. Επιτελική Δομή ΕΣΠΑ Υπουργείου Περιβάλλοντος 
και ΕνέργειαςΤομέα Ενέργειας του άρθρου 18 παρ 7 του 
ν. 4314/2014. 

Οι παραπάνω υπηρεσίες θα υλοποιούν τις ενέργειες 
αυτές στο πλαίσιο του ετήσιου Προγράμματος Τεχνι¬ 
κής Βοήθειας το οποίο καταρτίζει και εκτελεί η Ειδική 
ΥπηρεσίαΔιαχείρισηςτου Επιχειρησιακού Προγράμμα¬ 
τος «ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗΤΑ και 
ΚΑΙΝΟΤΟΜΙΑ», σύμφωνα με τη διαδικασία του άρθρου 
48 παρ 5 του ν. 4314/2014 και την υπουργική απόφαση 
23451/ΕΥΣΣΑ493/24-02-2017 (ΦΕΚ 677/Β/2017), όπως 
αυτό εγκρίνεται κάθε φορά από τον Αναπληρωτή Υπουρ¬ 
γό Οικονομίας και Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθ. 245 _ (2) 

Ετήσιος προγραμματισμός των δράσεων και κα¬ 
τανομή πόρων του Ελληνικού Ιδρύματος Έρευ¬ 
νας και Καινοτομίας (ΕΛΙΔΕΚ), για το έτος 2017. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τοπ.δ. 63/2005 (ΦΕΚ Α' 98) «Κωδικοποίηση της νο¬ 
μοθεσίας για την Κυβέρνηση και τα κυβερνητικά όργα¬ 
να» και ιδίως το άρθρο 90 «Έλεγχος των δαπανών που 
προκαλούν οι κανονιστικές διοικητικές πράξεις». 

2) Τοπ.δ. 114/2014 (ΦΕΚ Α' 181) «Οργανισμός Υπουρ¬ 
γείου Παιδείας και Θρησκευμάτων». 

3) Το π.δ. 70/2015 (ΦΕΚ Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 


Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

4) Το π.δ. 73/2015 (ΦΕΚ Α' 116) «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

5) Την με αριθ. Υ136/20-03-2015 (ΦΕΚ Β'389) απόφαση 
του Πρωθυπουργού «Σύσταση θέσεων Αναπληρωτών 
Υπουργών». 

6) Την με αριθ. Υ8/25.9.2015 (ΦΕΚ Β' 2109) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Παιδείας, Έρευνας και Θρησκευμά¬ 
των Κωνσταντίνο Φωτάκη». 

7) Την με αρ. πρωτ. 182/ 27-1 -2017 απόφαση του Ανα¬ 
πληρωτή Υπουργού Παιδείας Έρευνας και Θρησκευμά¬ 
των «Προϋπολογισμός έτους 2017 του Ελληνικού Ιδρύ¬ 
ματος Έρευνας και Καινοτομίας». 

8) Το ν. 4429/2016(ΦΕΚ ΑΊ99) « Ελληνικό Ιδρυμα 
Έρευνας και Καινοτομίας και άλλες Διατάξεις», και ιδίως 
τις διατάξεις των άρθρων 5 παρ 1 και 13 παρ.2α όπως 
τροποποιήθηκαν και ισχύουν. 

9) Το γεγονός ότι από την εφαρμογή της παρούσης 
απόφασης δεν προκαλείται δαπάνη στον προϋπολογι¬ 
σμό του ΕΛΙΔΕΚ, αποφασίζουμε: 

Α. Τον ετήσιο προγραμματισμό των δράσεων και την 
κατανομή πόρων ύψους ογδόντα οκτώ εκατομμυρίων 
οκτακόσιων τριάντα χιλιάδων ευρώ (€ 88.830.000,00), 
του Ελληνικού ΙδρύματοςΈρευνας και Καινοτομίας (ΕΛΓ 
ΔΕΚ), για το έτος 2017, ως εξής: 

1. Ποσό δεκαπέντε εκατομμυρίων ευρώ (€ 
15.000.000,00) για τη χορήγηση υποτροφιών σε Υπο¬ 
ψήφιους Διδάκτορες για τις Επιστημονικές Περιοχές: Φυ¬ 
σικές Επιστήμες, Επιστήμες Μηχανικού και Τεχνολογικές 
Επιστήμες, Επιστήμες Ζωής, Κοινωνικές, Ανθρωπιστικές 
Επιστήμες και Τέχνες. 

Το εν λόγω ποσό αναλύεται ως εξής: 

α) Ποσό πέντε εκατομμυρίων (€ 5.000.000,00) αφο¬ 
ρά την αύξηση της δημόσιας δαπάνης της με αρ. πρωτ. 
185494/12/31-10-2016 1ης Προκήρυξης της ΓΓΕΤ για 
«Υποτροφίες ΕΛΙΔΕΚ για Υποψήφιους Διδάκτορες». 

β) Ποσό δέκα εκατομμυρίων ευρώ (€ 10.000.000,00) 
αφορά την προκήρυξη υποτροφιών για Υποψήφιους 
Διδάκτορες, η οποία θα δημοσιευθεί τον Ιούλιο του 2017. 

2. Ποσό δεκαπέντε εκατομμυρίων ευρώ 
(€15.000.000,00) για την Ενίσχυση Μεταδιδακτόρων 
Ερευνητών/τριών. Με το εν λόγω ποσό θα αυξηθεί η 
δημόσια δαπάνη της με αριθ. 3094/12/9-01-2017 1ης 
Προκήρυξης της ΓΓΕΤ «Ερευνητικών Έργων ΕΛΙΔΕΚ για 
την ενίσχυση Μεταδιδακτόρων Ερευνητών /τριών». 

3. Ποσό είκοσι τριών εκατομμυρίων (€ 23.000.000,00) 
για την Ενίσχυση Μελών ΔΕΠ και Ερευνητών/τριών στις 
Επιστημονικές Περιοχές: Φυσικές Επιστήμες, Επιστήμες 







Τεύχος Β' 1066/28.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9169 


Μηχανικού καιΤεχνολογικές Επιστήμες, Επιστήμες Ζωής, 
Κοινωνικές, Ανθρωπιστικές Επιστήμες καιΤέχνες, ως εξής: 
Προκήρυξη Ερευνητικών Έργων για μέλη ΔΕΠ και Ερευ¬ 
νητές /τριες, η οποία θα δημοσιευθεί τον Ιούνιο του 2017. 

4. Ποσό τριάντα εκατομμυρίων (€30.000.000,00) για 
την ενίσχυση του Ερευνητικού Εξοπλισμού, ως εξής: 
Προκήρυξη για την Προμήθεια Ερευνητικού Εξοπλισμού, 
η οποία θα δημοσιευτεί τον Οκτώβριο του 2017. 

5. Ποσό πέντε εκατομμυρίων οχτακοσιών τριάντα 
χιλιάδων ευρώ (€ 5.830.000,00) για τη Δράση «Επιστή¬ 
μη και Κοινωνία» και Εμβληματικές Δράσεις, ως εξής: 
Προκήρυξη για την Ενίσχυση της Αλληλεπίδρασης 
Επιστήμης και Κοινωνίας, καθώς και Προκηρύξεις για 


Εμβληματικές Δράσεις, οι οποίες θα δημοσιευθούν τον 
Νοέμβριο του 2017. 

Β. Η διαχείριση των ως άνω κονδυλίων θα πραγμα¬ 
τοποιηθεί σύμφωνα με το άρθρο 2 του ν. 4429/2016, 
όπως ισχύει. 

Γ. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2017 

Ο Αναπληρωτής Υπουργός 

ΚΩΣΤΑΣ ΦΩΤΑΚΗΣ 




9170 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 066/28.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 

























